Up-469/03
Natisni
Opravilna št.:
Up-469/03
Datum odločitve:
15. 4. 2004
ECLI:
ECLI:SI:USRS:2004:Up.469.03
Akt:
Ustavna pritožba A. A. zoper sklep Višjega sodišča v Ljubljani št. II Cp 237/93 z dne 24. 2. 1993 in zoper odločbo Ministrstva za kmetijstvo, gozdarstvo in prehrano št. 464-05-120/92-IV/Pi z dne 10. 9. 1992
Izrek:
Ustavna pritožba A. A. zoper sklep Višjega sodišča v Ljubljani št. II Cp 237/93 z dne 24. 2. 1993 in zoper odločbo Ministrstva za kmetijstvo, gozdarstvo in prehrano št. 464-05-120/92-IV/Pi z dne 10. 9. 1992 se zavrže.
Evidenčni stavek:
Ker je ustavna pritožba vložena prepozno, jo je Ustavno sodišče zavrglo.
Geslo:
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.

1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
9. 7. 2003
Vrsta odločitve:
sklep
Vrsta rešitve:
zavrženje
Dokument:
US23363
Up-469/03-6
15. 4. 2004
SKLEP
Ustavno sodišče je v postopku za preizkus ustavne pritožbe A. A., Ž. Ž., na seji senata dne 25. marca 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sklep Višjega sodišča v Ljubljani št. II Cp 237/93 z dne 24. 2. 1993 in zoper odločbo Ministrstva za kmetijstvo, gozdarstvo in prehrano št. 464-05-120/92-IV/Pi z dne 10. 9. 1992 se zavrže.
Obrazložitev
1. Pritožnik v vlogah z dne 6. 3. 2003 in z dne 7. 7. 2003 navaja, da premoženje, ki je bilo nacionalizirano, ni bilo vrnjeno in da zanj ni bila plačana odškodnina. Zatrjuje, da je izčrpal vsa pravna sredstva in prilaga sklep Višjega sodišča v Ljubljani št. II Cp 237/93 z dne 24. 2. 1993 (s katerim je bila kot prepozna zavržena njegova pritožba zoper sklep sodišča prve stopnje o zavrnitvi predloga za denacionalizacijo) in odločbo Ministrstva za kmetijstvo gozdarstvo in prehrano št. 464-05- 120/92-IV/Pi z dne 10. 9. 1992 (s katero je bila zavrnjena pritožba zoper sklep upravnega organa prve stopnje o zavrženju prepozne zahteve za denacionalizacijo). Ustavno sodišče je zato štelo, da pritožnik vlaga ustavno pritožbo zoper navedeni (sodno in upravno) odločbi.
2. Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba. Iz podatkov, ki sta jih Ustavnemu sodišču poslali Okrajno sodišče v Kočevju in Upravna enota Kočevje, izhaja, da je bil pritožniku navedeni sklep Višjega sodišča vročen dne 18. 3. 1993, odločba Ministrstva za Kmetijstvo, gozdarstvo in prehrano pa dne 19. 9. 1992. Ustavna pritožba, vložena dne 6. 3. 2003 oziroma dne 7. 7. 2003, je torej prepozna, zato jo je Ustavno sodišče zavrglo.
3. Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 - popr.) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger